CELEX: 32021D1992
Language: hr
Date: 2021-11-15 00:00:00
Title: Provedbena odluka Komisije (EU) 2021/1992 оd 15. studenoga 2021. o usklađenim normama za igračke izrađenima za potrebe Direktive 2009/48/EZ Europskog parlamenta i Vijeća

16.11.2021   
               
               
                  HR
               
               
                  Službeni list Europske unije
               
               
                  L 405/14
               
            
         PROVEDBENA ODLUKA KOMISIJE (EU) 2021/1992
         оd 15. studenoga 2021.
         o usklađenim normama za igračke izrađenima za potrebe Direktive 2009/48/EZ Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 13. Direktive 2009/48/EZ Europskog parlamenta i Vijeća (2) pretpostavlja se da su igračke koje su sukladne usklađenim normama ili njihovim dijelovima, a na koje su upućivanja objavljena u Službenom listu Europske unije, ujedno sukladne zahtjevima obuhvaćenima tim normama ili njihovim dijelovima, a koji su utvrđeni u članku 10. te direktive i njezinu Prilogu II.
                  
               
                     (2)
                  
                  
                     U dijelu I. Priloga II. Direktivi 2009/48/EZ utvrđuju se posebni zahtjevi u pogledu fizičkih i mehaničkih svojstava (uključujući odredbe kojima se osigurava da se igračke proizvode tako da se izbjegne nastanak opekotina, smrzotina ili drugih tjelesnih ozljeda) te u dijelu II. Priloga II. toj direktivi posebni zahtjevi kako bi se osigurala visoka razina sigurnosti igračaka u pogledu opasnosti u vezi sa zapaljivošću. U dijelu III. Priloga II. Direktivi 2009/48/EZ utvrđeni su posebni zahtjevi kako bi se osiguralo da ne postoje rizici od štetnih učinaka na ljudsko zdravlje zbog izlaganja kemijskim tvarima ili smjesama od kojih se igračke sastoje ili koje sadržavaju. Osim toga, člankom 10. stavkom 2. utvrđuje se opći sigurnosni zahtjev, člankom 11. stavkom 2. utvrđuju se zahtjevi za upozorenja na igračkama, a Prilogom V. Direktivi 2009/48/EZ utvrđuju se upozorenja za igračke, uključujući posebna upozorenja za kemijske igračke.
                  
               
                     (3)
                  
                  
                     Dopisom M/445 (3) od 9. srpnja 2009. Komisija je Europskom odboru za normizaciju (CEN) i Europskom odboru za elektrotehničku normizaciju (CENELEC) podnijela zahtjev za izradu novih i reviziju postojećih usklađenih normi za potrebe Direktive 2009/48/EZ.
                  
               
                     (4)
                  
                  
                     Na temelju zahtjeva M/445 od 9. srpnja 2009. CEN je revidirao usklađenu normu EN 71-2:2011+A1:2014 „Sigurnost igračaka – 2. dio: Zapaljivost”, na koju je upućivanje objavljeno u Provedbenoj odluci Komisije (EU) 2021/867 (4). Slijedom toga donesena je usklađena norma EN 71-2:2020.
                  
               
                     (5)
                  
                  
                     Usklađena norma EN 71-2:2020 jasnija je i preciznija od njezine prethodnice EN 71-2:2011+A1:2014. Ona obuhvaća: dodatne definicije kojima se bolje opisuje na koje se igračke primjenjuju specifikacije norme; jasniju i precizniju formulaciju; nove specifikacije za kostime za maškare koji sadržavaju nekompaktno punilo; dodatne specifikacije za pranje ili čišćenje (ili nečišćenje) kostima za maškare prije ispitivanja; specifikacije za ispitivanje manjih dijelova igračaka njihovim kombiniranjem te za ispitivanje punila, dodataka i ukrasa; ilustrativne primjere igračaka za maškare (kao što su maske za lice ili kacige) i kostima za maškare te upute za njihovo ispitivanje; dijagrame o dobivanju ispitnih uzoraka iz kostima za maškare.
                  
               
                     (6)
                  
                  
                     Na temelju zahtjeva M/445 od 9. srpnja 2009. CEN je revidirao i usklađenu normu EN 71-3:2019 „Sigurnost igračaka – 3. dio: Otpuštanje određenih elemenata”, na koju je upućivanje objavljeno u Provedbenoj odluci (EU) 2021/867. Slijedom toga donesena je usklađena norma EN 71-3:2019+A1:2021.
                  
               
                     (7)
                  
                  
                     Usklađenom normom EN 71-3:2019+A1:2021 ažurira se popis zakonskih graničnih vrijednosti iz Direktive 2009/48/EZ za elemente u igračkama. Ažuriranje se odnosi na aluminij, za koji su se od 20. svibnja 2021. (5) trebale primjenjivati strože granične vrijednosti. Odnosi se i na krom-VI, za koji je prethodna granična vrijednost izbrisana. Matematička formula za izračun otpuštanja kroma-VI uzorka igračke prilagođena je ispitnom postupku. Sve ostale izmjene su uredničke.
                  
               
                     (8)
                  
                  
                     Na temelju zahtjeva M/445 od 9. srpnja 2009. CEN je dodatno revidirao usklađenu normu EN 71-4:2013 „Sigurnost igračaka – 4. dio: Eksperimentalna oprema za kemiju i srodne aktivnosti”, na koju je upućivanje objavljeno u Provedbenoj odluci Komisije (EU) 2021/867. Slijedom toga donesena je usklađena norma EN 71-4:2020.
                  
               
                     (9)
                  
                  
                     Usklađena norma EN 71-4:2020 jasnija je od njezine prethodnice EN 71-4:2013 zahvaljujući prilično velikom broju uredničkih izmjena. Osim toga, upotreba piktograma i oznaka opasnosti iz Uredbe (EZ) br. 1272/2008 Europskog parlamenta i Vijeća (6) češća je i dosljednija. Nadalje, specifikacije za spremnike koji djeci otežavaju otvaranje sada se oslanjaju na utvrđenu međunarodnu normu koju je preuzeo CEN. Za određenu eksperimentalnu opremu sada se zahtijeva zaštita očiju. Naposljetku, uključeno je više objašnjenja o razlozima za specifikacije.
                  
               
                     (10)
                  
                  
                     Na temelju zahtjeva M/445 od 9. srpnja 2009. CEN je revidirao usklađenu normu EN 71-13:2014 „Sigurnost igračaka – 13. dio: Mirisne ploče za igru, kozmetički setovi i setovi za kušanje”, na koju je upućivanje objavljeno u Provedbenoj odluci Komisije (EU) 2021/867]. Slijedom toga donesena je usklađena norma EN 71-13:2021.
                  
               
                     (11)
                  
                  
                     Specifikacije usklađene norme EN 71-13:2021 jasnije su povezane sa zahtjevima Direktive 2009/48/EZ. Konkretno, proširene su specifikacije koje se odnose na posebna upozorenja i oznake iz dijela B Priloga V. Direktivi 2009/48/EZ te se jasnije odnose na mirisne ploče za igru, kozmetičke setove i setove za kušanje koji sadržavaju određene alergene mirise. Nadalje, specifikacije za zatvarače spremnika u predmetnim igrama i setovima koji djeci otežavaju otvaranje sada se temelje na međunarodnoj normi EN ISO 8317:2015 Ambalaža koja djeci otežava otvaranje – Zahtjevi i postupci ispitivanja ambalaže za višekratno otvaranje. Ispitna metoda iz norme EN ISO 8317:2015 zamjenjuje prethodnu ispitnu metodu utvrđenu u normi EN 71-13:2014. Naposljetku, ažurirana su upućivanja na zakonodavstvo Unije, a posebno na zakonodavstvo o sigurnosti hrane.
                  
               
                     (12)
                  
                  
                     Komisija je s CEN-om ocijenila jesu li usklađene norme EN 71-2:2020, EN 71-3:2019+A1:2021, EN 71-4:2020 i EN 71-13:2021, koje je izradio CEN, u skladu sa zahtjevom M/445 od 9. srpnja 2009. Te četiri norme ispunjavaju zahtjeve koje bi trebale obuhvatiti i koji su utvrđeni u Direktivi 2009/48/EZ. Stoga je upućivanja na te norme primjereno objaviti u Službenom listu Europske unije.
                  
               
                     (13)
                  
                  
                     Usklađenim normama EN 71-2:2020, EN 71-3:2019+A1:2021, EN 71-4:2020 i EN 71-13:2021 zamjenjuju se usklađene norme EN 71-2:2011+A1:2014, EN 71-3:2019, EN 71-4:2013 i EN 71-13:2014. Stoga je nužno upućivanja na te norme povući iz Službenog lista Europske unije. Kako bi se proizvođačima igračaka ostavilo dovoljno vremena da prilagode svoje proizvode revidiranim specifikacijama iz usklađenih normi EN 71-2:2020, EN 71-3:2019+A1:2021, EN 71-4:2020 i EN 71-13:2021, uklanjanje upućivanja na usklađene norme EN 71-2:2011+A1:2014, EN 71-3:2019, EN 71-4:2013 i EN 71-13:2014 potrebno je odgoditi.
                  
               
                     (14)
                  
                  
                     Potpuni popis upućivanja na usklađene norme izrađene za potrebe Direktive 2009/48/EZ koje ispunjavaju zahtjeve koji se njima žele obuhvatiti trebao bi se radi jasnoće, racionalnosti i pojednostavnjenja objaviti u jednom aktu. Upućivanja na usklađene norme izrađene za potrebe Direktive 2009/48/EZ trenutačno se objavljuju u skladu s provedbenim odlukama Komisije (EU) 2021/867 i (EU) 2019/1728 (7). Stoga je Provedbenu odluku (EU) 2021/867 potrebno zamijeniti novom odlukom.
                  
               
                     (15)
                  
                  
                     Sukladnost s usklađenom normom pretpostavlja sukladnost s odgovarajućim temeljnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Upućivanja na usklađene norme za igračke izrađene za potrebe Direktive 2009/48/EZ, a navedene u Prilogu I. ovoj Odluci, objavljuju se u Službenom listu Europske unije.
         
         
            Članak 2.
            Provedbena odluka (EU) 2021/867 stavlja se izvan snage.
            Međutim, članak 1. Provedbene odluke (EU) 2021/867 i dalje se primjenjuje na upućivanja na usklađene norme za igračke izrađene za potrebe Direktive 2009/48/EZ, a navedene u Prilogu II. ovoj Odluci, do datuma utvrđenih u tom prilogu.
            Osim toga, članak 1. Provedbene odluke (EU) 2019/1728 i dalje se primjenjuje na upućivanja na usklađene norme za igračke izrađene za potrebe Direktive 2009/48/EZ, a navedene u Prilogu III. ovoj Odluci, do datuma utvrđenih u tom prilogu.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 15. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2009/48/EZ Europskog parlamenta i Vijeća od 18. lipnja 2009. o sigurnosti igračaka. SL L 170, 30.6.2009., str. 1.
         
         
            (3)  Dopis M/445 od 9. srpnja 2009. o zahtjevu za normizaciju upućen CEN-u i CENELEC-u u okviru Direktive 2009/48/EZ kojom se revidira Direktiva 88/378/EEZ u pogledu sigurnosti igračaka.
         
            (4)  Provedbena odluka Komisije (EU) 2021/867 оd 28. svibnja 2021. o usklađenim normama za igračke izrađenima za potrebe Direktive 2009/48/EZ Europskog parlamenta i Vijeća (SL L 190, 31.5.2021., str. 96.).
         
            (5)  Direktiva Komisije (EU) 2019/1922 оd 18. studenoga 2019. o izmjeni Priloga II. dijela III. točke 13. Direktive 2009/48/EZ Europskog parlamenta i Vijeća o sigurnosti igračaka u pogledu aluminija radi prilagodbe tehničkom i znanstvenom napretku (SL L 298, 19.11.2019., str. 5.).
         
            (6)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).
         
            (7)  Provedbena odluka Komisije (EU) 2019/1728 оd 15. listopada 2019. o usklađenim normama za igračke izrađenima za potrebe Direktive 2009/48/EZ Europskog parlamenta i Vijeća (SL L 263, 16.10.2019., str. 32.).
      
      
         
            PRILOG I.
            
                        Broj
                     
                     
                        Upućivanje na normu
                     
                  
                        1.
                     
                     
                        EN 71-1:2014+A1:2018
                        Sigurnost igračaka – 1. dio: Mehanička i fizikalna svojstva
                     
                  
                        2.
                     
                     
                        EN 71-2:2020
                        Sigurnost igračaka – 2. dio: Zapaljivost
                     
                  
                        3.
                     
                     
                        EN 71-3:2019+A1:2021
                        Sigurnost igračaka – 3. dio: Otpuštanje određenih elemenata
                     
                  
                        4.
                     
                     
                        EN 71-4:2020
                        Sigurnost igračaka – 4. dio: Eksperimentalna oprema za kemiju i srodne aktivnosti
                     
                  
                        5.
                     
                     
                        EN 71-5:2015
                        Sigurnost igračaka – 5. dio: Kemijske igračke (oprema) koje se ne ubrajaju u eksperimentalnu opremu
                     
                  
                        6.
                     
                     
                        EN 71-7:2014+A3:2020
                        Sigurnost igračaka – 7. dio: Bojila za bojenje prstima – Zahtjevi i metode ispitivanja
                     
                  
                        7.
                     
                     
                        EN 71-8:2018
                        Sigurnost igračaka – 8. dio: Igračke za fizičku aktivnost u kućanstvu
                     
                  
                        8.
                     
                     
                        EN 71-12:2016
                        Sigurnost igračaka – 12. dio: N-nitrozamini i prekursori nitrozamina
                        
                           Informativna napomena: Granične vrijednosti iz točke (a) u tablici 2. odredbe 4.2. norme „EN 71-12:2016 Sigurnost igračaka – 12. dio: N-nitrozamini i prekursori N-nitrozamina” niže su od graničnih vrijednosti koje se moraju poštovati i koje su navedene u dijelu III. točki 8. Priloga II. Direktivi 2009/48/EZ. Konkretno, te su vrijednosti sljedeće:
                     
                  
                        Tvar
                     
                     
                        Norma EN 71-12:2016
                     
                     
                        Direktiva 2009/48/EZ
                     
                  
                        N-nitrozamini
                     
                     
                        0,01 mg/kg
                     
                     
                        0,05 mg/kg
                     
                  
                        Prekursori N-nitrozamina
                     
                     
                        0,1 mg/kg
                     
                     
                        1 mg/kg.
                     
                  
                        9.
                     
                     
                        EN 71-13:2021
                        Sigurnost igračaka – 13. dio: Mirisne ploče za igru, kozmetički setovi i setovi za kušanje
                     
                  
                        10.
                     
                     
                        EN 71-14:2018
                        Sigurnost igračaka – 14. dio: Trampolini za kućnu uporabu
                     
                  
                        11.
                     
                     
                        EN IEC 62115:2020
                        Električne igračke – Sigurnost
                        EN IEC 62115:2020/A11:2020
                     
                  
      
      
         
            PRILOG II.
            
                        Broj
                     
                     
                        Upućivanje na normu
                     
                     
                        Datum uklanjanja
                     
                  
                        1.
                     
                     
                        EN 71-2:2011+A1:2014
                        Sigurnost igračaka – 2. dio: Zapaljivost
                     
                     
                        15. svibnja 2022.
                     
                  
                        2.
                     
                     
                        EN 71-3:2019
                        Sigurnost igračaka – 3. dio: Otpuštanje određenih elemenata
                     
                     
                        15. svibnja 2022.
                     
                  
                        3.
                     
                     
                        EN 71-4:2013
                        Sigurnost igračaka – 4. dio: Eksperimentalna oprema za kemiju i srodne aktivnosti
                     
                     
                        15. svibnja 2022.
                     
                  
                        4.
                     
                     
                        EN 71-13:2014
                        Sigurnost igračaka – 13. dio: Mirisne ploče za igru, kozmetički setovi i setovi za kušanje
                     
                     
                        15. svibnja 2022.
                     
                  
      
      
         
            PRILOG III.
            
                        Broj
                     
                     
                        Upućivanje na normu
                     
                     
                        Datum uklanjanja
                     
                  
                        1.
                     
                     
                        EN 71-7:2014+A2:2018
                        Sigurnost igračaka – 7. dio: Bojila za bojenje prstima – Zahtjevi i metode ispitivanja
                        
                           Napomena: za dopušteni konzervans klimbazol (unos 22. u tablici B.1 u Prilogu B ovoj normi) pretpostavka sukladnosti primjenjuje se do najveće dopuštene koncentracije od 0,2 % (a ne 0,5 %). Temelj za to je „DOPUNA mišljenja o klimbazolu (P64) ref. SCCS/1506/13” Znanstvenog odbora za zaštitu potrošača (SCCS), koja je prihvaćena nakon što je CEN objavio normu.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        28. studenoga 2021.
                     
                  
                        2.
                     
                     
                        EN 71-12:2013
                        Sigurnost igračaka – 12. dio: N-nitrozamini i prekursori nitrozamina
                     
                     
                        28. studenoga 2021.
                     
                  
                        3.
                     
                     
                        EN 62115:2005
                        Električne igračke – Sigurnost (IEC 62115:2003 (preinačeno) + A1:2004)
                        EN 62115 :2005/A2:2011 (IEC 62115:2003/A2:2010 (preinačeno))
                        EN 62115:2005/A2:2011/AC:2011
                        EN 62115:2005/A11:2012
                        EN 62115:2005/A11:2012/AC:2013
                        EN 62115:2005/A12:2015
                     
                     
                        21. veljače 2022.